На основу члана 23. став 1. Закона о јавним предузећима („Службени гласник РС бр. 15/2016 и 88/2019), члана 2. став 1. Одлуке о критеријумима и мерилима за утврђивање висине накнаде за рад у надзорним одборима јавних предузећа ("Службени гласник РС", број 102/2016), Скупштина општине Косјерић на седници одржаној дана \_\_\_\_\_\_2023 године донелa је

**ОДЛУКУ О ВИСИНИ НАКНАДА ПРЕДСЕДНИЦИМА И ЧЛАНОВИМА НАДЗОРНИХ ОДБОРА ЈКП „ГРАДСКА ТОПЛАНА“ КОСЈЕРИЋ И КЈП “ ЕЛАН“ КОСЈЕРИЋ**

**Накнада за рад у Надзорном одбору**

**Члан 1.**

Утврђује се висина накнада за рад председницима и члановима у Надзорном одбору ЈКП „Градска топлана“ Косјерић и КЈП „Елан“ Косјеић у нето износу од по 7.000,00 динара у месечном износу.

**Накнада путних трошкова**

**Члан 2.**

Председник и чланови Надзорног одбора имају право на накнаду путних трошкова, који настану у вези са доласком на седницу Надзорног одбора. Под доласком на седницу Надзорног одбора подразумева се путовање у место у коме се одржава седница Надзорног одбора, као и повратак у место пребивалишта.

Накнада за трошкове превоза приликом доласка на седницу Надзорногодбора обрачунава се у висини цене превозне карте (аутобус) од места пребивалишта до места у коме се одржава седница Надзорног одбора, или у висини утрошеног горива и плаћене путарине, уколико се превоз врши сопственим возилом.

Уз захтев за накнаду трошкова превоза прилаже се копија превозних карата или обрачун износа трошкова превоза сопственим аутомобилом који садржи податке о марки и типу аутомобила, износ пређене километраже, просечну потрошњу, цену по литру погонског горива и износ плаћених путарина.

Уколико се превоз врши сопственим возилом, уз накнаду из става 1. обрачунава се и накнада за коришћење службеног возила у висини од 10% од цене горива по пређеном километру. Обрачун  накнаде  за  коришћење  сопственог возила  врши се на основу података о километражи на датој релацији.

**Завршна одредба**

**Члан 3.**

Ова одлука се објављује у службеном листу Општине Косјерић и ступа на снагу осмог дана од дана објављивања.

Број: 023-17/2023

У Косјерићу,\_\_\_\_\_\_\_\_\_\_2023.године

СКУПШТИНА ОПШТИНА КОСЈЕРИЋ

**ПРЕДСЕДНИК СКУПШТИНЕ ОПШТИНЕ**

**Татјана Коковић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**