На основу члана32. став 1. тачка 6. Закона о локалној самоуправи („Сл. гласник РС“, бр. 129/07, 83/14, 101/16 и 47/18, 111/21 –др.закон), члана 12. став 14. Закона о инспекцијском надзору („Службени гласник РС“, бр. 36/15, 44/18 други закон и 95/18), члана 40. став 1. тачка 6. Статута општине Косјерић („Сл.лист општине Косјерић“ бр. 3/19), члана150. став 1. тачка 13. Пословника о раду Скупштине општине Косјерић („Сл. лист општине Косјерић “, бр. 6/19), Скупштина општине Косјерић на својој седници одржаној дана \_\_\_\_\_\_\_\_\_2023.године , доноси

**Р Е Ш Е Њ Е**

**О ОБРАЗОВАЊУ КОМИСИЈЕ ЗА КООРДИНАЦИЈУ ИНСПЕКЦИЈСКОГ**

**НАДЗОРА НАД ПОСЛОВИМА ИЗ ИЗВОРНЕ НАДЛЕЖНОСТИ ОПШТИНЕ КОСЈЕРИЋ**

**1.** Образује се Комисија за координацију инспекцијског надзора над пословима из изворне надлежности Општине Косјерић (у даљем тексту: Комисија). Комисија, поред усклађивања инспекцијског надзора између инспекција које врше инспекцијски надзор над пословима из изворне надлежности општине Косјерић, обезбеђује обухватнији и делотворнији надзор и избегавање преклапања и непотребног понављања надзора.

**2.** Утврђује се да инспекцијски надзор над пословима из изворне надлежности Општине Косјерић врше:

1) Комунална инспекција, у саставу Општинске управе општине Косјерић, Одељења за инспекцијске послове;

2) Саобраћајна инспекција, у саставу Општинске управе општине Косјерић, Одељења за инспекцијске послове, у делу инспекцијског надзора над јавним линијским и такси превозом путника на територији општине Косјерић, као и делу који се односи на заштиту јавних путева.

**3.** Послови и задаци Комисије јесу:

1) да прати достигнути ниво координације инспекција, иницира мере, утврђује смернице и даје упутства у циљу унапређења координације инспекција и делотворности инспекцијског надзора, и прати њихову реализацију, а нарочито:

(1) за усклађивање планова инспекцијског надзора и рада инспекција,

(2) за размену информација у вршењу инспекцијског надзора,

(3) за унапређење инспекцијског надзора на основу информација из годишњег извештаја о раду инспекција,

(4) за развој јединственог функционалног софтверског решења е-Инспектор;

2) да разматра и даје мишљење на нацрте закона и предлоге подзаконских прописа којима се уређују питања инспекцијског надзора;

3) да разматра мишљења, директиве, методолошке материјале и приручнике за рад инспекције, анализира праксу инспекцијског надзора и заузима ставове у циљу уједначавања поступања инспекције у истим или сличним ситуацијама према свим надзираним субјектима, и објављује те ставове;

4) да учествује у анализи потреба за финансирањем, техничком опремљеношћу инспектора и подноси иницијативе надлежним органима;

5) да даје стручно мишљење о предлозима контролних листа, као и њихових измена и допуна;

6) да објављује на својој интернет страници [www.kоsjeric.rs](http://www.kоsjeric.rs) прописе, акте и документе који се односе на инспекцијски надзор;

7) да, на упит заинтересованих лица, пружа обавештења која се односе на надлежности инспекција, најкасније у року од седам дана;

8) да, у складу са потребом, подноси извештаје Општинском већу и Скупштини и даје предлоге за предузимање мера из њене надлежности;

9) да обавља друге послове утврђене законом.

**4.** Комисију чини председник Комисије и два члана из реда чланова Општинског већа, руководилаца и запослених. Председник Комисије руководи њеним радом, усклађује рад чланова и сазива и води седнице Комисије.

**5.** У Комисију се именују:

**за председника:**

Жарко Ђокић, председник општине Косјерић – председник Комисије;

**за чланове :**

1. Дејан Павловић, члан Општинског већа задужен за област буџет, финансије и социјална питања– члан;

2. Гордана Гвозденовић, начелник Општинске управе општине Косјерић – члан;

**6.** Инспекције су дужне да се придржавају смерница и упутстава из тачке 3. подтачке 1)овог решења.

Члан Комисије који није сагласан са овим смерницама и упутствима може да поднесе предлог Општинском већу, односно Скупштини да заузму став поводом овог питања, односно предузму мере и радње из свог делокруга.

Послове везане за развој јединственог функционалног софтверског решења е-Инспектор Комисија обавља у сарадњи са органом Општинске управе надлежним за послове информатике и електронске управе, који обавља стручне послове Општинске управе који се односе на успостављање и одржавање информационог система у циљу ефикасног вршења инспекцијског надзора.

**7.** Стручно-техничке и административне послове за Комисију обавља Одељење за инспекцијске послове Општинске управе општине Косјерић.

**8.**У оквиру Комисије могу се образовати радне групе и стручни тимови за одређену област, односно одређена питања инспекцијског надзора. Радном групом, односно стручним тимом руководи члан Комисије, а у раду радне групе, односно стручног тима, могу учествовати представници инспекција које немају чланове у саставу Комисије,јавних предузећа и установа чији је оснивач Општина Косјерић,удружења, комора и других асоцијација, научних и образовних установа, као и других организација чији је рад повезан са системом и пословима инспекцијског надзора у општини Косјерић.

**9.** Комисија је овлашћена да захтева податке, обавештења, исправе и извештаје који су јој потребни за обављање њених послова и задатака од надлежних органа и ималаца јавних овлашћења.

**10.** Комисија доноси пословник о свом раду.

**11.** Решење објавити у „Службеном листу општине Косјерић“.

12. Решење ступа на снагу даном објављивања у Службеном листу општине Косјерић.

**Број: 016-4/2023 ПРЕДСЕДНИК СКУПШТИНЕ**

**У Косјерићу, \_\_\_\_\_\_\_\_\_\_\_\_\_\_2023. године Татјана Коковић**

**О б р а зл о ж е њ е**

Правни основ за доношење решења је у одредбама чл. 52. став 1. тачка 1. Закона о локалној самоуправи („Сл. гласник РС“, бр. 129/07, 83/14, 101/16 и 47/18, 111/21 –др.закон) , чл. 82 . став 1. тачка 1. Статута општине Косјерић („Сл. лист општине Косјерић“ бр. 3/19) и члана 6. Одлуке о организацији општинске управе општине Косјерић („Службени лист општине Косјерић“ бр. 3/23), на основу којих Општинска управа општине Косјерић припрема појединачне акте за усвајање на седницама Скупштине општине Косјерић а као предлагач тих аката у складу са одредбама чл. 46. став 1. тачка 1. Закона о локалној самоуправи („Сл. гласник РС“, бр. 129/07, 83/14, 101/16 и 47/18, 111/21 –др.закон), чл. 70. став 1. тачка 1. Статута општине Косјерић („Сл. гласник општине Косјерић“ бр. 3/19), и чл. 31. став 1. Пословника о раду Општинског већа општине Косјерић („Сл. лист општине Косјерић“, бр11/21. ), скупштини општине Косјерић је Општинско веће које предходно даје сагласност на нацрт појединачног акта за усвајање на седници Скупштине општине Косјерић.

Одредбе Закона о локалној самоуправи („Сл. гласник РС“, бр. 129/07, 83/14, 101/16 и 47/18, 111/21 –др.закон) у члану 36. став 1. тачка 20. Прописују надлежност скупштине јединице локалне самоуправе у обављању других послова утврђених законом и статутом а који нису децидно набројани у оквиру надлежности, а односе се на доношење појединачних аката.

Затим одредбеЗакона о инспекцијском надзору („Службени гласник РС“, бр. 36/15, 44/18 други закон и 95/18) у члану 12. став 14.прописују да се одлуком надлежног органа јединице локалне самоуправе одређује који орган, унутрашња организациона јединица или тело координира инспекцијски надзор над пословима из њихове изворне надлежности.

Чланом 40. став 1. тачка 6. Статута општине Косјерић („Сл. лист општине Косјерић“ бр. 3/19) прописано је да Скупштина општине Косјерић доноси прописе и друге опште акте из надлежности општине, у овом случају појединачан акт о образовању Комисије за координацију инспекцијског надзора над пословима из изворне надлежности општине Косјерић.

Циљ Комисије је обухватнији и делотворнији надзор и избегавање преклапања и непотребног понављања инспекцијског надзора, као и усклађивање инспекцијског надзора између инспекција које врше инспекцијски надзор над пословима из изворне надлежности Општине Косјерић.

**Обрађивач:**

**НАЧЕЛНИКА ОПШТИНСКЕ УПРАВЕ**

**Гордана Гвозденовић**