На основу члана 63. став 1. тачка 2) и став 4. Закона о родној равноправности („Службени гласник РС“ број 52/2021), члана 40. Статута општине Косјерић („Службени лист општине Косјерић“ број 3/19), Скупштина општине Косјерић на седници одржаној дана \_\_\_\_\_\_\_\_\_\_2023. године, донела је

**О Д Л У К У**

**О НАЧИНУ ОБРАЗОВАЊА, ЗАДАЦИМА И НАЧИНУ РАДА САВЕТА ЗА РОДНУ РАВНОПРАВНОСТ**

**Члан 1.**

Овом одлуком уређују се начин образовања, број и састав чланова, задаци и начин рада и одлучивања Савета за родну равноправност.

Савет за родну равноправност (у даљем тексту: Савет) је саветодавно тело које се образује у Општинској управи општине Косјерић ради обављања задатака утврђених законом којим се уређује родна равноправност (у даљем тексту: Закон) и овом одлуком.

**Члан 2.**

Термини који се користе у овој одлуци, а који имају родно значење, изражени у граматиком мушком роду, подразумевају природни женски и мушки пол лица на које се односе.

**Члан 3.**

Задатак Савета је да:

- прати стање у области родне равноправности у општини Косјерић,

- учествује у примени, праћењу примене и извештавњу о примени Националне стратегије за родну равноправност и Акционог плана за њено спровођење,

- учествује у примени, праћењу примене и извештавању о примени Национлане стратегије за спречавање и борбу против родно заснованог насиља према женама и насиља у породици и Акционог плана за њено спровођење,

- припрема Акциони план за родну равноправност у општини Косјерић, прати реализацију овог плана на годишњем нивоу и о томе извештава Скупштину општинеКосјерић,

- припрема предлоге за интегрисање родне равноправности у предлоге програма, одлука и других општих аката у свим областима друштвеног живота, а посебно у областима у којима се, у складу са политиком једнаких могућности, усвајају посебне мере за постизање родне равноправности,

- прати примену и прелаже мере за постизање уравнотежене заступљености полова на местима одлучивања у општини Косјерић и у органима управљања и надзора у установма, јавним предузећима и другим организацијама и лицима којима је поверено вршење јавних овлашћења чији је оснивач општина Косјерић или која у целини или у претежном делу финансира општина Косјерић,

- учествује у поступку припреме буџета и предлаже интегрисање родне компоненте у буџет,

- прати да ли се спроводе мере предвиђене Планом управљања ризицима од повреде принципа родне равноправности,

- прати и процењује ефекте спроведених мера за унапређење родне равноправности,

- иницира и предлаже мере за унапређње родне равноправности,

- сарађује са Комисијом за родну равноправност и другим радним телима Скупштине општине Косјерић у питањима из њихове надлежности која се односе на равноправност полова,

- сарађује са радним телима за родну равноправност других јединица локалне самоуправе, аутономне покрајине и Републике Србије,

- сарађује са организацијама цивилног друштва чија је активност усмерена на остваривање родне равноправности и на превенцију и заштиту од родно заснованог насиља, насиља према женама и насиља у породици,

- доноси пословник Савета и

- предузима и друге активности у циљу остваривања родне равноправности утврђене законом и општим актима општине Косјерић.

Савет је дужан да на прописаним обрасцима евидентира податке о остваривању родне равноправности утврђене Законом и позаконским актима, као и све промене тих података у року од осам дана од дана настанка промене.

Савет је дужан да састави и начелнику Општинске управе општине Косјерић достави на прописаном обрасцу годишњи извештај о остваривању родне равноправности, који обавезно садржи оцену Савета о стању родне равноправности у општини Косјерић.

Годишњи извештај из става 3. овог члана доставља се најкасније до краја године на коју се извештај односи и постаје саставни део годишњег извештаја Општинске управе општине Косјерић који се доставља надлежном министарству у складу са Законом.

Општинско веће општине Косјерић образује Савет и именује његове чланове посебним решењем, водећи рачуна да најмање 40 % чланова буду припадници мање заступљеног пола.

**Члан 5.**

Савет има 5 чланова од којих је један председник.

Чланови Савета се бирају из реда именованих или постављених лица у оргаима општине Косјерић, представника установа, органа и организација у области значајну за родну равноправност и спречавање и сузбијање родно заснованог насиља.

Председник Савета је именовано, односно постављено лице у ОУ.

**Члан 6.**

Чланове Савета предлажу установе, органи и организације из члана 5. ове одлуке.

Уз предлог за члана Савета, који се подноси у писаној форми и мора бити образложен, подноси се писана сагласност тог лица да прихвата чланство у Савету.

**Члан 7.**

Савет ради у седницама којима присуствује већина чланова, а одлуче већином од укупног броја чланова.

У раду Савета обавезно учествује лице задужено за родну равноправност у Општинској управи које обезбеђује стручну и администативно-техничку потпору у раду Савета.

На позив Савета, у зависности од питања које је на дневном реду, у раду Савета могу учествовати и стручњаци, као и представници удружења грађана у општини Косјерић чија активност је усмерена на остваривање родне равноправности и једнаких могућности, као и на превенцију и заштиту од родно заснованог насиља, насиља према женама и насиља у породици, без права одлучивања.

Седницу сазива и припрема председник Савета у сарадњи са лицем задуженим за родну равноправност.

Пословником Савета ближе се уређују начин рада и одлучивања, права и обавезе председника и чланова Савета и друга питања од значаја за рад Савета.

**Члан 8.**

Мандат Савета траје до истека мандата Општинског већа које је донеко акт о именовању савета.

Члан Савета може бити разрешен и пре истека на који је именован:

1. на свој захтев,
2. ако му престане радни однос у установи, органу или организацији чији је представник,
3. на образложени писани предлог председника Савета, односно установе, органа или организације чији је представник.

**Члан 9.**

Председник и чланови савета за свој рад у савету не примају никакву надокнаду

**Члан 10.**

Услове за рад Савета, као и обављање стручних и администативно-техничких послова за потребе Савета, обезбеђује Општинска управа општине Косјерић.

**Члан 11.**

Ова одлука ступа на снагу осмог дана од дана објављивања у „Службеном листу општине Косјерић“.

ПРЕДСЕДНИК СКУПШТИНЕ

ОПШТИНА КОСЈЕРИЋ

СКУШТИНА ОПШТИНЕ Татјана Коковић

Број:16-04/23

Дана:\_\_\_\_\_\_\_\_\_\_2023. године

**О Б Р А З Л О Ж Е Њ Е**

**УЗ НАЦРТ ОДЛУКЕ О НАЧИНУ ОБРАЗОВАЊА, ЗАДАЦИМА И НАЧИНУ РАДА**

**САВЕТА ЗА РОДНУ РАВНОПРАВНОСТ**

**Правни основ** за доношење ове одлуке садржан је у члану 63. став 4. Закона о родној равноправности(„Службени гласник РС“ број 52/2021) којим је прописано да ће се актима скупштине јединице локалне самоуправе ближе уредити избор, надлежности и начин рада тела за родну равноправност јединице локалне.

**Разлог** за доношење ове одлуке садржан је у потреби стварања правног основа за образовање Савета за родну равноправност сходно члану 63. став 1. тачка 2) Закона о родној равноправности („Службени гласник РС“ бр. 52/2021).

Обрађивач,

Радмила Вукадиновић

Референт за СЗ, БЗР и РР